Nr. C 26/12 De Europæiske Fællesskabers Tidende 1. 2. 89 
II 
(Forberedende retsakter) 
KOMMISSIONEN 
Forslag til Rådets direktiv om yderligere ændring af direktiv 69/169/EØF for så vidt angår 
undtagelsen for Kongeriget Danmark fra ordningen vedrørende rejsendes afgiftsfritagelse 
KOM(88) 731 endelig udg. 
(Forelagt af Kommissionen den 7. december 1988) 
(89/C 26/15) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 99, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Indtil den 31. december 1988 er der indrømmet 
Kongeriget Danmark en undtagelse fra direktiv 
69/169/EØF O, senest ændret ved direktiv 87/198/EØF 
af 16. marts 1988 (2), for så vidt angår visse varer, som 
rejsende med bopæl i Danmark indfører efter at have 
opholdt sig i et andet land i mindre end 48 timer; herud­
over anvender Kongeriget Danmark en lavere mængde­
mæssig begrænsning for bordvin; 
der er endvidere indrømmet Kongeriget Danmark en 
undtagelse fra samme direktiv således at varer, hvis styk­
værdi overstiger 280 [310] ECU, kan undtages fra 
afgiftsfriheden på 350 [390] ECU; 
denne undtagelse bør ses i sammenhæng med 
EØF-Traktatens artikel 8 A, der definerer det indre 
marked som et område uden indre grænser, hvor den fri 
bevægelighed for varer, personer, tjenesteydelser og 
kapital er sikret, og som fastslår, at det skal gennemføres 
gradvis gennem en periode, der udløber den 31. 
december 1992; 
Kongeriget Danmarks regering har erklæret, at den vil 
arbejde aktivt for at der i lyset af det indre marked opnås 
en tilfredsstillende fælles løsning, for så vidt angår 
(') EFT nr. L 133 af 4. 6. 1969, s. 6. 
(2) EFT nr. L 78 af 20. 3. 1987, s. 53. tilnærmelsen af den indirekte beskatning i Fællesskabet; 
med henblik herpå har den danske regering udtalt, at de 
særlige punktafgifter på elektronikvarer og elektriske 
husholdningsapparater vil blive nedsat eller ophævet, og 
at de gældende punktafgiftssatser for cigaretter, tobak og 
alkoholholdige drikkevarer ikke vil blive ændret; den 
danske regering har endvidere tilkendegivet, at den 
administrative praksis vedrørende kontrol af rejsende til 
Danmark fra andre medlemsstater vil blive ophævet; 
den øjeblikkelige ophævelse af visse af de gældende 
ordninger kunne forårsage økonomiske vanskeligheder 
for Danmark og deres anvendelse bør -— i ændret form 
— forlænges til den 31. december 1990 — 
UDSTEDT FØLGENDE DIREKTIV: 
Artikel 1 
Artikel 7 b, stk. 1, litra a), i direktiv 69/169/EØF skal 
for så vidt angår Kongeriget Danmark forstås således, at 
fra 1. januar 1990 kan kun varer, hvis stykværdi over­
stiger 340 ECU undtages fra afgiftsfritagelsen. 
Artikel 2 
Artikel 7c i direktiv 69/169/EØF affattes således: 
»Artikel 7c 
Uanset artikel 4, stk. 1, kan Kongeriget Danmark 
indtil den 31. december 1990 anvende følgende kvan­
titative begrænsninger for varer, der indføres af 
rejsende med bopæl i Danmark efter at have opholdt 
sig i et andet land i mindre end 48 timer: 
1. 2. 89 De Europæiske Fællesskabers Tidende Nr. C 26/13 
— cigaretter 80 g 
eller 
— røgtobak, hvor tobakspartiklerne 
har en bredde på under 1,5 mm 
(finskåret) 150 g 
— destillerede drikkevarer og spiritus 
med et alkoholindhold på over 
22 % intet«. 
Artikel 3 
Seks måneder før udløbet af nærværende direktiv vil 
Kommissionen tage sagen op til fornyet overvejelse og fremsætte forslag — med passende ændringer — til en 
forlængelse af undtagelsesordningen. 
Artikel 4 
1. Medlemsstaterne sætter de nødvendige foranstalt­
ninger i kraft for senest den 1. januar 1989 at efter­
komme dette direktiv. 
2. Medlemsstaterne underretter Kommissionen om de 
bestemmelser, som de vedtager med henblik på gennem­
førelsen af dette direktiv. 
Artikel 5 
Dette direktiv er rettet til medlemsstaterne.